钦定古今图书集成/明伦汇编/官常典/第783卷 > 韦博
## 钦定古今图书集成/明伦汇编/官常典/第783卷 > 韦博

按《唐书》本传，“博字大业，京兆万年人。祖黄裳，浙西节
度观察使。博取进士第，寖迁殿中侍御史。开成中，萧
本诈穷得罪，诏与中人籍其财，中人利宝玉，欲窃取
去，博夺还，簿无遗赀。回鹘入寇，以符澈为河东节度
使，拜博为判官。久之，进主客郎中。时诏毁佛祠，悉浮
屠隶主客。博言令太暴，宜近中。宰相李德裕恶之。会”
羌、浑叛，以何清朝为灵武节度使，诏博副之，擢右谏
议大夫。召对，赐金紫。因行西北边，商虏强弱，还奏有
旨，进左大夫，为京兆尹。与御史中丞嚣竞不平，皆得
罪，下除博卫尉卿，出为平卢节度使，检校礼部尚书。
徙昭义。卒，年六十二，赠兵部尚书。